OʻZBEKISTON RESPUBLIKASI HUKUMATINING AYRIM QARORLARINI OʻZ KUCHINI YOʻQOTGAN DEB HISOBLASH VA BAʼZILARIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2025-02-26)

Oʻzbekiston Respublikasi Vazirlar Mahkamasining “Mahsulotlar, xom ashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida” 2004-yil 5-fevraldagi 57-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlari oʻz kuchini yoʻqotgan deb hisoblansin. 2. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirish va qoʻshimchalar kiritilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. Vazirlar Mahkamasining 1998-yil 7-sentabrdagi 382-son qarori (Oʻzbekiston Respublikasi QT, 1998-y., 9-son, 33-modda) bilan tasdiqlangan Toshkent shahrini neft mahsulotlari bilan taʼminlash toʻgʻrisidagi nizomning 2, 4—7-bandlari. 2. Vazirlar Mahkamasining “Tabiiy gaz yetkazib berish va uning uchun hisob-kitob qilish tizimini takomillashtirish toʻgʻrisida” 1999-yil 21-sentabrdagi 439-son qarorining (Oʻzbekiston Respublikasi QT, 1999-y., 9-son, 57-modda) 8 va 9-bandlari, shuningdek mazkur qarorga 4 va 5-ilovalar. 3. Vazirlar Mahkamasining “Non va qandolatchilik mahsulotlari ishlab chiqaruvchi yakka tartibdagi tadbirkorlarni qoʻllab-quvvatlash chora-tadbirlari toʻgʻrisida” 2000-yil 8-sentabrdagi 347-son qarori. 4. Vazirlar Mahkamasining “Don resurslari va unning bozor fondidan yanada oqilona va tejamli foydalanish chora-tadbirlari toʻgʻrisida” 2001-yil 14-sentabrdagi 374-son qarori. 5. Vazirlar Mahkamasining “Oʻzbekiston Respublikasi pillachilik sohasini yanada rivojlantirish chora-tadbirlari toʻgʻrisida” 2002-yil 5-apreldagi 118-son qarorining 6-bandi. 7. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2004-yil 8-yanvardagi 9-son qaroriga ilovaning 1-bandi, 2-bandning “d”, “i”, “m” kichik bandlari. 4. Vazirlar Mahkamasining “Savdo sohasida monopoliyadan chiqarishni chuqurlashtirish chora-tadbirlari toʻgʻrisida” 1997-yil 24-dekabrdagi 561-son qarorining 6-bandi birinchi xatboshi chiqarib tashlansin. 5. Vazirlar Mahkamasining “Avtomobil yonilgʻisi quyish shoxobchalarining ishini takomillashtirish va respublika isteʼmolchilarini neft mahsulotlari bilan taʼminlashni yaxshilash chora-tadbirlari toʻgʻrisida” 1998-yil 18-sentabrdagi 397-son qarorida (Oʻzbekiston Respublikasi QT, 1998-y., 9-son, 35-modda): 1-band va 3-ilova oʻz kuchini yoʻqotgan deb hisoblansin; 4-bandning uchinchi xatboshi quyidagi tahrirda bayon qilinsin: “avtomobil yonilgʻisi quyish shoxobchalari uchun neft mahsulotlari faqat neft mahsulotlari yetkazib beruvchining maxsus avtotransportida yetkazib berilishi hisobga olingan holda avtomobil yonilgʻisi quyish shoxobchalari bilan neft bazalari oʻrtasida tuzilgan shartnoma asosida belgilangan tartibda beriladi”. 6. Vazirlar Mahkamasining “Tabiiy gaz yetkazib berish va uning uchun hisob-kitob qilish tizimini takomillashtirish toʻgʻrisida” 1999-yil 21-sentabrdagi 439-son qarorining 1-bandi ikkinchi xatboshi quyidagi tahrirda bayon qilinsin: “Oʻztransgaz” aksiyadorlik kompaniyasining magistral gaz quvurlariga toʻgʻridan-toʻgʻri ulanuvchi ulgurji isteʼmolchilarga va hududiy gaz taʼminoti korxonalariga — toʻgʻridan-toʻgʻri shartnomalar boʻyicha;”. 7. Vazirlar Mahkamasining 2000-yil 10-yanvardagi 8-son qarori (Oʻzbekiston Respublikasi QT, 2000-y., 1-son, 2-modda) bilan tasdiqlangan Oʻzbekiston Respublikasi isteʼmolchilariga gaz yetkazib berish qoidalarida: a) 2.1-bandning yettinchi va sakkizinchi xatboshi chiqarib tashlansin; b) 3.2-banddan “va saqlovchi tashkilotlar” soʻzlari chiqarib tashlansin. v) 3.3, 4.1, 4.2, 4.6, 4.9 va 4.12-bandlar oʻz kuchini yoʻqotgan deb hisoblansin; g) 3.4-bandning toʻrtinchi xatboshi quyidagi tahrirda bayon qilinsin: “Oʻzbekenergo” davlat-aksiyadorlik kompaniyasining olingan tabiiy gaz uchun qonun hujjatlarida hisob-kitob qilishning alohida tartibi belgilangan strategik korxonalariga”; d) 4.5-band quyidagi tahrirda bayon qilinsin: “4.5. Respublika mintaqalari boʻyicha gaz yetkazib berishning oylik hajmlari isteʼmolchilarning buyurtmanomalari hisobga olingan holda gaz-transport tizimining resurs va texnik imkoniyatlaridan kelib chiqib gaz-transport tashkiloti tomonidan belgilanadi”; e) 4.8-band quyidagi tahrirda bayon qilinsin: “4.8. Gazning isteʼmolchilar tomonidan yetkazib beruvchi bilan kelishilmasdan shartnomaviy hajmlardan ortiqcha olinishi qonun hujjatlarida belgilangan va shartnomalarda koʻrsatilgan miqdorlarda yoʻl qoʻyilgan ortiqcha gaz sarfi uchun yetkazib beruvchiga oshirilgan haq toʻlanishiga olib keladi. Navbatdagi oyga (yil choragiga) buyurtma berilgan tabiiy gaz hajmlariga doir shartnomalarga isteʼmolchining taklifi boʻyicha moʻljallanayotgan oʻzgartirishlardan kamida 10 kun oldin kiritilgan oʻzgartirishlar ortiqcha olish hisoblanmaydi”. 9. Vazirlar Mahkamasining “Tabiiy gaz yetkazib berish va uning uchun hisob-kitob qilish tizimini yanada takomillashtirish toʻgʻrisida” 2002-yil 20-martdagi 90-son qarorida (Oʻzbekiston Respublikasi QT, 2002-y., 3-son, 16-modda): a) 7-bandning birinchi xatboshi chiqarib tashlansin; b) 1-ilovada “Oʻztransgaz” AKning magistral gaz quvurlariga toʻgʻridan-toʻgʻri chiqadigan ulgurji isteʼmolchilar” ustuni isteʼmolchilarning aniq roʻyxati koʻrsatilmagan holda bayon qilinsin; v) 3-ilovada: 1-band oʻz kuchini yoʻqotgan deb hisoblansin; 2-bandda “b” kichik bandning uchinchi va toʻrtinchi xatboshi hamda “g” kichik band chiqarib tashlansin.